rejauldu/bengali-wikipedia huggingface dataset:
ঢাকা–চট্টগ্রাম উচ্চগতির রেলপথ একটি প্রস্তাবিত উচ্চগতির রেল লাইন, যা বাংলাদেশের বন্দরনগরী চট্টগ্রামকে রাজধানী শহর ঢাকার সাথে সংযোগ স্থাপন করবে। এটি বাংলাদেশের প্রথম উচ্চগতির রেল লাইন হবে। প্রকল্পটি নির্মাণে ৳৫০ হাজার কোটি টাকা ($১৬ বিলিয়ন মার্কিন ডলার) ব্যয় করা হবে।  যদি এই পরিষেবাটি চালানো হয় তবে বর্তমান ৫-৭ ঘণ্টা রেল যাত্রাটি এক থেকে দেড় ঘণ্টা বা দুই ঘণ্টায় নেমে আসবে। এই উচ্চগতির ট্রেন প্রতি ঘণ্টায় ২০০ কিলোমিটারের সর্বাধিক গতিতে চালানো হবে নির্মিত রেলপথে। বাংলাদেশের বর্তমান আন্তঃনগর ট্রেনের সর্বোচ্চ গতি প্রতি ঘণ্টায় ৭০ কিলোমিটার।  ৩১ মে ২০১৮ সালে, বাংলাদেশ রেলওয়ে চীন রেলওয়ে ডিজাইনার করপোরেশন এবং মজুমদার এন্টারপ্রাইজেসের সাথে একটি চুক্তি স্বাক্ষরিত করেছে। প্রস্তাবিত উচ্চগতির রেলপথের নকশা এবং সম্ভাব্যতা যাচাই করতে এই চুক্তিটি  করা হয়েছে। এই চুক্তি অনুযায়ী, ২০১৯ সালের ডিসেম্বরের মধ্যে ১০২.১০ কোটি টাকায় সম্ভাব্যতা যাচাই এবং নকশার কাজ সম্পন্ন হবে।  বাংলাদেশ সরকার এই খরচ বহন করবে। পরিকল্পনা অনুসারে, এই উচ্চগতির রেল লাইনটি টঙ্গী-ভৈরবের পরিবর্তে নারায়ণগঞ্জ হয়ে যাবে।  বর্তমান ঢাকা-চট্টগ্রাম ট্রেন লাইনের দৈর্ঘ্য ৩২০ কিলোমিটার। তবে, প্রস্তাবিত ঢাকা-চট্টগ্রাম উচ্চ গতির রেল লাইনের দৈর্ঘ্য ২৩০ কিলোমিটার।  ঢাকা-কুমিল্লা/লাকসাম-চট্টগ্রাম রেল পথের থেকে নতুন রেলপথের দৈর্ঘ্য প্রায় ৯১ কিলোমিটারে কমে যাবে।  ঢাকা-চট্টগ্রাম রেলপথে উচ্চ গতির ট্রেন চালু হওয়ার পর দুই ঘণ্টার মধ্যে ৫০ হাজারেরও বেশি যাত্রী প্রতিদিন জাতীয় রাজধানী ঢাকা ও বন্দর শহর চট্টগ্রামের মধ্যে চলাচল করতে পারবে।  তথ্যসূত্র  বহিঃসংযোগ  বিষয়শ্রেণী:ঢাকার রেল পরিবহন বিষয়শ্রেণী:চট্টগ্রামের রেল পরিবহন বিষয়শ্রেণী:বাংলাদেশের উচ্চ-গতির রেলপথ বিষয়শ্রেণী:বাংলাদেশের রেলপথ বিষয়শ্রেণী:বাংলাদেশে প্রস্তাবিত রেলপথ
নীল হুড়হুড়ে (বৈজ্ঞানিক নাম:Cleome rutidosperma DC.) এক ধরনের সপুষ্পক উদ্ভিদ যা Cleome গোত্রের এবং Cleomaceae পরিবারের অন্তরভুক্ত, প্রধানত ক্রান্তিয় আফ্রিকাজাত। এই প্রজাতিটিকে এশিয়া এবং অস্ট্রেলিয়ার ক্রান্তিয় জলাজমিতে প্রচুর পরিমাণে দেখা যায়। বাড়ির লনে আগাছাদের সাথে এদের দেখা যায়।http://www.efloras.org/florataxon.aspx?flora_id=2&taxon_id=242412694 নীল হুড়হুড়ে ফ্রেঞ্জেড স্পাইডার ফুল অথবা পারপেল ক্লেওম নামেও পরিচিত।   বর্ণনা  নীল হুড়হুড়ে লম্বা এবং শক্ত গুল্ম জাতীয় এবং শাখাপ্রশাখাযুক্ত উদ্ভিদ। এরা ১৫-১০০ সেন্টিমিটার উচ্চতার হয়। কাণ্ডের শাখাপ্রশাখাগুলি কৌনিক ভাবে বিস্তৃত এবং এদের পাতাগুলি ত্রিপত্রী। পাতাগুলি খানিকটা হীরকাকৃতির হয়। ফুলগুলি ছোট আকারের(১৫মিলিমিটার) এবং বেগুনী রঙের পাপড়িগুলির বিন্যাস উপরের দিকে থাকে এবং তার মধ্যে গর্ভকেশর এবং গর্ভরেণু সুসজ্জিত।   চিত্রশালা    তথ্যসূত্র    বিষয়শ্রেণী:উদ্ভিদ বিষয়শ্রেণী:আফ্রিকার উদ্ভিদ বিষয়শ্রেণী:বর্ষজীবী উদ্ভিদ
সেন্ট ব্যাজল'স ক্যাথিড্রাল, যা স্থানীয়ভাবে পোক্রভস্কি ক্যাথেড্রাল বা "দ্য ক্যাথেড্রাল অফ দ্য ইন্টারসেশন অফ দ্য মোস্ট হোলি থিওটোকোস অন দ্য মোট" নামে পরিচিত, মস্কোর রেড স্কোয়ারে অবস্থিত একটি অর্থোডক্স গির্জা। এটি রাশিয়ার সবচেয়ে বিখ্যাত সাংস্কৃতিক প্রতীকগুলোর একটি। বর্তমানে এটি একটি জাদুঘর হিসেবে ব্যবহৃত হয়। ১৫৫৫ থেকে ১৫৬১ সালের মধ্যে ইভান দ্য টেরিবলের নির্দেশে এটি নির্মিত হয়েছিল, কাজান ও অস্ট্রাখানের বিজয়ের স্মরণে। ১৬৮৩ সালে এর রঙিন ও ঝলমলে নকশা সম্পূর্ণ হয়।  মূলত এই ভবনটি ট্রিনিটি চার্চ এবং পরে ট্রিনিটি ক্যাথেড্রাল নামে পরিচিত ছিল। এটি নয়টি কেন্দ্রীয় চ্যাপেলের চারপাশে আটটি চ্যাপেল নিয়ে গঠিত, যা ইন্টারসেশনের জন্য উৎসর্গিত। ১৫৮৮ সালে স্থানীয়ভাবে শ্রদ্ধেয় সাধু ভাসিলির (বাসিল) সমাধির উপর দশম চ্যাপেলটি যুক্ত করা হয়। ষোড়শ ও সপ্তদশ শতাব্দীতে এটি স্বর্গীয় নগরীর প্রতীক হিসেবে বিবেচিত হতো। বাইজান্টাইন খ্রিস্টান ঐতিহ্য অনুসারে, এটি জনপ্রিয়ভাবে "জেরুজালেম" নামে পরিচিত ছিল। প্রতি বছর পাম সানডে প্যারেডে মস্কোর প্যাট্রিয়ার্ক ও জারের উপস্থিতিতে এটি জেরুজালেম মন্দিরের রূপক হিসেবে কাজ করত।  ক্যাথেড্রালটির নয়টি পেঁয়াজের মতো গম্বুজ রয়েছে, প্রতিটি একটি পৃথক গির্জার প্রতীক। এর নকশা আগুনের শিখার মতো আকাশের দিকে উঠে যাওয়ার মতো। দিমিত্রি শভিডকোভস্কি তাঁর রাশিয়ান আর্কিটেকচার অ্যান্ড দ্য ওয়েস্ট বইয়ে বলেছেন, "এটি রাশিয়ার অন্য কোনো ভবনের সঙ্গে তুলনীয় নয়। পঞ্চম থেকে পঞ্চদশ শতাব্দীর বাইজান্টাইন ঐতিহ্যে এর মতো কিছু পাওয়া যায় না। এর অপ্রত্যাশিত, জটিল ও ঝলমলে নকশা বিস্ময় জাগায়।" এই ক্যাথেড্রালটি সপ্তদশ শতাব্দীর রুশ জাতীয় স্থাপত্যের শীর্ষবিন্দুর পূর্বাভাস দিয়েছিল এবং এটি রাশিয়ান রেনেসাঁ স্থাপত্যের একটি প্রধান উদাহরণ।  সোভিয়েত ইউনিয়নের ধর্মবিরোধী প্রচারণার অংশ হিসেবে, রাষ্ট্রীয় নাস্তিকতার নীতির কারণে এই গির্জাটি রুশ অর্থোডক্স সম্প্রদায়ের কাছ থেকে বাজেয়াপ্ত করা হয়। ১৯২৮ সাল থেকে এটি স্টেট হিস্টোরিকাল মিউজিয়ামের একটি বিভাগ হিসেবে পরিচালিত হয় এবং ১৯২৯ সালে এটি সম্পূর্ণ ধর্মনিরপেক্ষ করা হয়। বর্তমানে এটি রাশিয়ান ফেডারেশনের ফেডারেল সম্পত্তি। ১৯৯০ সাল থেকে এটি মস্কো ক্রেমলিন এবং রেড স্কোয়ারের ইউনেস্কো বিশ্ব ঐতিহ্যের অংশ। ১৯৯১ সালে সোভিয়েত ইউনিয়নের পতনের পর, ১৯৯৭ সাল থেকে সাপ্তাহিক ধর্মীয় উৎসব এবং সেন্ট বাসিলের জন্য প্রার্থনা পুনরায় শুরু হয়েছে।   তথ্যসূত্র    বহিঃসংযোগ   বিষয়শ্রেণী:১৫৬১ স্থাপত্য ব্যাজল ব্যাজল বিষয়শ্রেণী:ইস্টার্ন অর্থোডোক্স গির্জা ভবনসমুহু বিষয়শ্রেণী:লাল চত্বর বিষয়শ্রেণী:রাশিয়ার বিশ্ব ঐতিহ্যবাহী স্থান
.ডিই জার্মানির কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ডিইনিক .ডিই ডোমেইন নাম নিয়ন্ত্রণ করে থাকে। এই ডোমেইন নামটি জামর্মানির জার্মান নামের (Deutschland) প্রথম দুই অক্ষর থেকে এসেছে। পূর্বে পূর্ব জার্মানির .ডিডি নামে পৃথক ডোমেইন নাম ছিল। .ডিই বর্তমানে সবচেয়ে জনপ্রিয় কান্ট্রি কোড টপ লেভেল ডোমেইন। এর সাথে .ইউকে দ্বিতীয় জনপ্রিয় ও .এনএল তৃতীয় জনপ্রিয়। সকল টপ লেভেল ডোমেইনের মধ্যে .কম এর পরেই এর অবস্থান। .ডিই ডোমেইন নিবন্ধনের জন্য সরাসরি ডিইনিক এর কাছে আবেদন করা যায় কিন্তু অনুমোদিত নিবন্ধনকারী সংস্থার কাছ থেকে সংগ্রহ করা তুলনামূলক সহজ।   তথ্যসূত্র    বহিঃসংযোগ   DENIC  List of DENIC members  IANA .de whois information   DNSSEC in the .de Zone  বিষয়শ্রেণী:কান্ট্রি কোড টপ-লেভেল ডোমেইন বিষয়শ্রেণী:জার্মানির গণমাধ্যম বিষয়শ্রেণী:ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
দশম ফ্রেডেরিক (ফ্রেডেরিক আন্দ্রে হেনরিক ক্রিশ্চিয়ান,  ; জন্ম: ২৬ মে ১৯৬৮) হলেন ডেনমার্কের রাজা। ১৪ জানুয়ারী ২০২৪ সালে তার মায়ের সিংহাসন ত্যাগের পর তিনি সিংহাসনে আরোহণ করেন।   ফ্রেডেরিক হলেন দ্বিতীয় মার্গরেটে এবং প্রিন্স হেনরিকের বড় ছেলে। তিনি তার মাতামহ রাজা নবম ফ্রেডেরিকের রাজত্বকালে জন্মগ্রহণ করেন এবং ১৯৭২ সালে তার মায়ের সিংহাসনে আরোহণের পর ডেনমার্কের যুবরাজ হন। তিনি বাড়িতে এবং ক্রেবস স্কুল, ইকোল ডেস রোচেস এবং ওরেগার্ড জিমনেসিয়ামে ব্যক্তিগতভাবে শিক্ষিত হন। তিনি আরহাস বিশ্ববিদ্যালয় থেকে রাষ্ট্রবিজ্ঞানে স্নাতকোত্তর ডিগ্রি অর্জন করেন। বিশ্ববিদ্যালয়ের পর, তিনি জাতিসংঘ এবং প্যারিসে কূটনৈতিক পদে দায়িত্ব পালন করেন। তিনি ডেনীয় সশস্ত্র বাহিনীর তিনটি শাখাতেই প্রশিক্ষণ নিয়েছেন।  ২০০০ সালের সিডনিতে গ্রীষ্মকালীন অলিম্পিকে অংশগ্রহণের সময় ফ্রেডেরিক অস্ট্রেলীয় বিপণন পরামর্শদাতা মেরি ডোনাল্ডসনের সাথে দেখা করেন। তারা ১৪ মে ২০০৪ তারিখে কোপেনহেগেন ক্যাথেড্রালে বিয়ে করেন। তাদের ক্রিশ্চিয়ান, ইসাবেলা, ভিনসেন্ট ও জোসেফাইন নামে চার সন্তান রয়েছে।   প্রাথমিক জীবন ও শিক্ষা    তথ্যসূত্র    উদ্ধৃতি    গ্রন্থপঞ্জি      বহিঃসংযোগ    ডেনিশ রাজপরিবারের অফিসিয়াল ওয়েবসাইটে জীবনী  বিষয়শ্রেণী:১৯৬৮-এ জন্ম বিষয়শ্রেণী:জীবিত ব্যক্তি বিষয়শ্রেণী:প্রোটেস্ট্যান্ট রাজশাসক বিষয়শ্রেণী:রাজত্বকারী রাণীর পুত্র বিষয়শ্রেণী:ব্রিটিশ বংশোদ্ভূত ডেনীয় ব্যক্তি বিষয়শ্রেণী:জার্মান বংশোদ্ভূত ডেনীয় ব্যক্তি বিষয়শ্রেণী:সুয়েডীয় বংশোদ্ভূত ডেনীয় ব্যক্তি বিষয়শ্রেণী:আরহাস বিশ্ববিদ্যালয়ের প্রাক্তন শিক্ষার্থী বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:ডেনমার্কের রাজপুত্র বিষয়শ্রেণী:ডেনমার্কের যুবরাজ বিষয়শ্রেণী:২১শ শতাব্দীর ডেনমার্কের রাজশাসক বিষয়শ্রেণী:উদ্ধৃতি শৈলীতে ডেনীয় ভাষার উৎস (da) বিষয়শ্রেণী:স্থায়ীভাবে অকার্যকর বহিঃসংযোগসহ নিবন্ধ বিষয়শ্রেণী:অকার্যকর বহিঃসংযোগ সহ সমস্ত নিবন্ধ বিষয়শ্রেণী:ওয়েব আর্কাইভ টেমপ্লেটে ওয়েব্যাক সংযোগ
thumb|Vigna radiata - MHNT  মুগ, মুং, মুঙ্গ্ বা মুঁগ লেগুম পরিবারের একটি উদ্ভিদ প্রজাতি।Brief Introduction of Mung Bean. Vigna Radiata Extract Green Mung Bean Extract Powder Phaseolus aureus Roxb Vigna radiata L R Wilczek. MDidea-Extracts Professional. P054. http://www.mdidea.com/products/proper/proper05402.html  মুগের উৎপত্তিস্থল দক্ষিণ এশিয়া এবং দক্ষিণ-পূর্ব এশিয়ায়, যার মধ্যে ভারত, পাকিস্তান, বাংলাদেশ, নেপাল, মায়ানমার, থাইল্যান্ড, ফিলিপাইন, ইন্দোনেশিয়া, চীন, এবং কোরিয়ায় মুগের ব্যাপক চাষ করা হয়। মুগ এছাড়াও পূর্ব ও মধ্য আফ্রিকা, ওয়েস্ট ইন্ডিজ, মার্কিন যুক্তরাষ্ট্র এবং অস্ট্রেলিয়াযর কিছু অংশে ফলানো হয়ে থাকে। মুগ একইসাথে মসলাদার এবং মিষ্টি খাবারের উপাদান হিসেবে ব্যবহার করা হয়।  বিবরণ মুগ মূলত খাড়া বা অর্ধ-গড়ানো বর্ষজীবী গুল্ম যা বছরের পুরো সময় জুড়েই হলুদ ফুল এবং হালকা বাদামি রঙের বীজ ফলায়।  ব্যবহার সাধারণভাবে এশিয়া জুড়ে রান্নায় মুগ ব্যবহার করা হয়ে থাকে।  তথ্যসূত্র  বহিঃসংযোগ  How to make mung bean sprouts at home easy way - clean and safe  বিষয়শ্রেণী:ভিডিও ক্লিপযুক্ত নিবন্ধ বিষয়শ্রেণী:ভোজ্য লেগুম বিষয়শ্রেণী:Edible thickening agents বিষয়শ্রেণী:১৭৫৩ সালে বর্ণিত উদ্ভিদ বিষয়শ্রেণী:Vigna বিষয়শ্রেণী:Food paste বিষয়শ্রেণী:ভোজ্য কলাই বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:এশিয়ায় উদ্ভূত ফসল
জাগস হল মার্কিন যুক্তরাষ্ট্রে প্রকাশিত একটি সফটকোর পর্নোগ্রাফি অ্যাডাল্ট ম্যাগাজিন যা বড় স্তন বিশিষ্ট নারীদের আলোকচিত্রে বিশেষায়িত৷  দ্য ভিলেজ ভয়েস নিউজ ম্যাগাজিনের শিল্প সমালোচক জেরি সল্টজ একে "স্তন ফেটিশ পুরুষদের জন্য পছন্দের ম্যাগাজিন" হিসাবে বর্ণনা করেন।   যাদের আলোকচিত্র এই ম্যাগাজিনে এসেছে তারা হলেন নর্মা স্টিটজ, ট্রাসি লর্ডস, ক্যান্ডি স্যাম্পলস,"Candy Samples - Publicity", Internet Movie Database. Retrieved 2007-11-08. রবার্টা পেডন এবং টিনা স্মল।  ম্যাগাজিনটি জর্জ ডব্লিউ. ম্যাভেটির প্রকাশনা সংস্থা, ম্যাভেটি মিডিয়া গ্রুপ (এমএমজি) দ্বারা প্রকাশিত হয়েছিল, যা মূলত মার্কিন যুক্তরাষ্ট্রে সমকামী পর্নোগ্রাফি ম্যাগাজিন প্রকাশের জন্য পরিচিত ছিল। "Dian Hanson" , by Michelle Golden, Index Magazine, 2002. Also at Index Magazine site. Retrieved 2007-11-08. এটি ল্যারি ফ্লিন্ট পাবলিকেশন্স দ্বারা বিতরণ করা হয়েছিল।  ম্যাগাজিনের পাঠকদের বেশিরভাগই ছিল আমেরিকান দক্ষিণ এবং মধ্যপশ্চিমের কর্মজীবী পুরুষ।   ডায়ান হ্যানসন, ১৫ বছর ম্যাগাজিনের সম্পাদক ছিলেন,Joseph W. Slade, "Pornography and sexual representation: a reference guide III", Greenwood Publishing Group, 2001, , p.900 তিনি একে "খারাপ রুচির প্রতীক... একটি হাস্যকর ম্যাগাজিন, একটি যৌন পার্শ্ব প্রদর্শক" হিসাবে বর্ণনা করেছেন। "Editing by desire" Archived 2007-12-14 at the Wayback Machine, Folio: The Magazine for Magazine Management, November 1, 1996, by Michael Kaplan. On FindArticles.com. Retrieved 2007-11-08.   তথ্যসূত্র   বিষয়শ্রেণী:মার্কিন যুক্তরাষ্ট্রের মাসিক ম্যাগাজিন বিষয়শ্রেণী:মার্কিন পর্নোগ্রাফিক ম্যাগাজিন বিষয়শ্রেণী:পর্নোগ্রাফিক পুরুষদের ম্যাগাজিন বিষয়শ্রেণী:ওয়েব আর্কাইভ টেমপ্লেটে ওয়েব্যাক সংযোগ বিষয়শ্রেণী:মার্কিন যুক্তরাষ্ট্রের পুরুষদের ম্যাগাজিন বিষয়শ্রেণী:১৯৮১-এ প্রতিষ্ঠিত ম্যাগাজিন বিষয়শ্রেণী:নিউ ইয়র্ক সিটির ম্যাগাজিন
দালেল সিং রোর একজন ভারতীয় ভলিবল খেলোয়াড়, যাকে ১৯৯০ সালে দেশের সর্বোচ্চ ক্রীড়া সম্মান, অর্জুন পুরস্কারে ভূষিত করা হয়েছিল। দলিল সিংহের জন্ম ১৯৫৬ সালের ১০ জুন হরিয়ানার কুরুক্ষেত্রের নিকটবর্তী আমিন গ্রামে হয়েছিল। Page 253, Students' Britannica India, By Dale Hoiberg, Indu Ramchandani, Popular Prakashan India,    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ভারতীয় পুরুষ ভলিবল খেলোয়াড় বিষয়শ্রেণী:ভলিবলে এশিয়ান গেমসের পদকপ্রাপ্ত বিষয়শ্রেণী:ভারতের পক্ষে এশিয়ান গেমসের ব্রোঞ্জ পদক জয়ী বিষয়শ্রেণী:অর্জুন পুরস্কার প্রাপক বিষয়শ্রেণী:কুরুক্ষেত্র বিশ্ববিদ্যালয়ের প্রাক্তন শিক্ষার্থী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:১৯৮৬ এশিয়ান গেমসের পদক বিজয়ী বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয়
কলিন কানিংহাম (জন্ম ২৯ ডিসেম্বর ১৯৮৬) পেশাগতভাবে কলিন "ডক" ব্রিটেন নামে পরিচিত একজন মার্কিন গীতিকার, প্রযোজক এবং সঙ্গীতশিল্পী, যিনি ওয়ার্নার চ্যাপেল মিউজিক-এর সঙ্গে চুক্তিবদ্ধ।EP. 53 - Producer Colin 'Doc' Brittain Shares The Evolution of His Career and Lasting Collaboration with The Artist Sueco ২০২৪ সালের সেপ্টেম্বর মাসে তিনি লিংকিন পার্কে যোগ দেন এবং পূর্ববর্তী ড্রামার রব বোরডন-এর বিদায়ের পর ব্যান্ডটির পুনর্মিলনের সময় নতুন ড্রামার হিসেবে যুক্ত হন।  লিংকিন পার্কে যোগদানের আগে তিনি পাপা রোচ, ৩১১, আ ডে টু রিমেম্বার, ফাউন্ড্রি, ড্যাশবোর্ড কনফেশনাল, ফাইভ সেকেন্ডস অব সামার, ফ্রম অ্যাশেস টু নিউ এবং ওয়ান ওক রক-এর মতো শিল্পীদের জন্য গান লিখেছেন এবং প্রযোজনা করেছেন।  কর্মজীবন  ব্রিটেন তার ক্যারিয়ার শুরু করেন ২০১১ সালে ওহ নো ফিয়াসকো ব্যান্ডের ড্রামার হিসেবে। ওহ নো ফিয়াসকো ফাইভ সেভেন মিউজিক-এর সঙ্গে চুক্তিবদ্ধ হয়, যেখানে তারা ২০১৩ সালে তাদের প্রথম ইপি নো ওয়ান'স গটা নো প্রকাশ করে। একই বছরে তারা ১৩-গানের একটি অ্যালবাম প্রকাশ করার কথা ছিল, কিন্তু সেটি আর প্রকাশিত হয়নি। ব্যান্ডটি একই বছর ভেঙে যায় এবং তাদের শেষ পরিবেশনা হয় ২০১৩ সালের ১০ মার্চ। এরপর ব্রিটেন প্রযোজক হিসেবে কাজ চালিয়ে যান।  ২০২৪ সালে তিনি মার্কিন রক ব্যান্ড লিংকিন পার্কের নতুন ড্রামার হিসেবে যোগ দেন, যখন মূল ড্রামার রব বোরডন পুনর্মিলিত ব্যান্ডে ফিরে আসতে অস্বীকৃতি জানান। ব্রিটেন দুই নতুন সদস্যের একজন, অপরজন হলেন নতুন ভোকালিস্ট এমিলি আর্মস্ট্রং।  তথ্যসূত্র  বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পুরুষ গীতিকার বিষয়শ্রেণী:মার্কিন রক ড্রামার বিষয়শ্রেণী:লিংকিন পার্কের সদস্য
ইসরায়েলী প্রমান সময় (আইএসটি) ( , আক্ষরিক অর্থ "ইসরায়েলের ঘড়ি") ইসরায়েলের প্রমান সময় অঞ্চল। এটি ইউটিসি (ইউটিসি+০২:০০) থেকে দুই ঘণ্টা এগিয়ে।   মোটামুটিভাবে   ইতিহাস  ব্রিটিশ অনুশাসনের শুরুতে, অনুশাসিত এলাকার সময় অঞ্চল (বর্তমান ইসরায়েল এবং জর্ডান), কায়রোর সময় অঞ্চল অনুযায়ী করা হয়েছিল, সেটি গ্রিনিচ মান সময় থেকে দুই ঘণ্টা এগিয়ে। ১৯৪৮ সালে, ইসরায়েল রাষ্ট্রের প্রতিষ্ঠার সঙ্গে সঙ্গে অনন্য "ইসরায়েলী প্রমান সময়" কার্যকর হয়েছিল, এর ফলে ইসরায়েল তার নিজস্ব সময় নির্ধারণ করার কর্তৃত্ব পেয়েছে, বিশেষ করে দিবালোক সংরক্ষণের সময় কার্যকর করতে পেরেছে।   অন্যান্য দেশের মধ্যে পার্থক্য  ইউটিসি এর সঙ্গে ভারসাম্যে স্থাপন করলে, বছরের বেশিরভাগ সময় সেটি পূর্ব ইউরোপীয় সময়ের (ইউটিসি+০২:০০) সমতুল্য। যেহেতু ইসরায়েল শুক্রবার গ্রীষ্মের সময় পরিবর্তন করে, যেখানে অন্যান্য দেশ করে রবিবারে, অতএব ইউরোপে গ্রীষ্মের সময় পরিবর্তনের দুই দিন আগে বা পাঁচ দিন পরে বসন্তের সময়ের পরিবর্তন হয়। শুক্রবার দিনটি সপ্তাহের সাধারণ বিশ্রামের দিন বা ইহুদি বিশ্রামের দিন হিসেবে থাকার কারণে এই পরিবর্তনটি করা হয়েছে। ২০১৩ সালের আগে, ইসরায়েলের দিবালোক সময় শরতের শুরুর দিকে শেষ হত, এবং সময়টি এই মাসগুলিতে দুই থেকে সাত সপ্তাহের মধ্যে মধ্য ইউরোপীয় গ্রীষ্মকালীন সময়ের অনুরূপ ছিল।  ইসরায়েল তার সমস্ত প্রতিবেশী দেশগুলি, যেমন মিশর, লেবানন এবং সিরিয়ার অংশের সাথে ইউটিসি+০২:০০ সময়ের ভারসাম্য বজায় রেখে চলে।   দিবালোক সংরক্ষণ সময়   ইসরায়েল দিবালোক সংরক্ষণ সময় পালন করে, স্থানীয়ভাবে একে বলা হয় ইসরায়েলের গ্রীষ্মকালীন সময় ( , কখনও কখনও একে ইংরেজিতে আইডিটি হিসেবে সংক্ষেপিত করা হয়)।  ২০১৩ সালের জুলাই থেকে, আইডিটি মার্চের শেষ রবিবারের আগে শুক্রবার শুরু হয় এবং অক্টোবরের শেষ রবিবারে শেষ হয়।Knesset votes to extend Daylight Saving Time (07/08/2013).   আরও দেখুন   ইসরায়েলের গ্রীষ্মকালীন সময়  দিবালোক সংরক্ষণ সময়   তথ্যসূত্র   বিষয়শ্রেণী:সময় অঞ্চল বিষয়শ্রেণী:দেশ অনুযায়ী সময়  he:אזור זמן#אזור הזמן של ישראל
উইলিয়াম উইন্ডহ্যাম ( – ২ এপ্রিল ১৭৩০), নরফোকের ইয়ারশামের বাসিন্দা, একজন ব্রিটিশ সেনা কর্মকর্তা, জমির মালিক এবং রাজনীতিবিদ ছিলেন যিনি ১৭২২ থেকে ১৭৩০ সাল পর্যন্ত হাউস অফ কমন্সে ছিলেন। থাম্ব|ফেলব্রিগ হল উইন্ডহ্যাম ছিলেন ফেলব্রিগ হলের বাসিন্দা উইলিয়াম উইন্ডহ্যাম (মৃত্যু ১৬৮৯) এবং তার স্ত্রী ক্যাথরিন অ্যাশের দ্বিতীয় পুত্র, যিনি টুইকেনহ্যামের ব্যবসায়ী, প্রথম ব্যারোনেট এমপি স্যার জোসেফ অ্যাশের কন্যা। তিনি প্রায় ১৬৮৫ সালে ইটন কলেজে শিক্ষা লাভ করেন।  উইন্ডহ্যাম সেনাবাহিনীতে যোগ দেন এবং ১৬৯৮ সালে ৬ষ্ঠ ড্রাগন গার্ডসে কর্নেট এবং ১৭০২ সালে ক্যাপ্টেন হিসেবে দায়িত্ব পালন করেন, মার্লবোরোর ডিউকের অধীনে। ১৭০৪ সালে ব্লেনহাইমের যুদ্ধে তিনি একটি পা হারান। ১৭০৫ সালের সেপ্টেম্বরে তিনি দ্বিতীয় ব্যারোনেট স্যার চার্লস টাইরেলের কন্যা অ্যান টাইরেলকে বিয়ে করেন। ১৭০৬ সালে তিনি লেফটেন্যান্ট-কর্নেল হন এবং ১৭১২ সালের মধ্যে তিনি রিজার্ভে ছিলেন। ১৭২০ সালে, তিনি দক্ষিণ সাগরের বুদবুদ থেকে অর্জিত লাভ থেকে ইয়ারশামে একটি সম্পত্তি কিনেছিলেন, যার মধ্যে ইয়ারশাম হলও ছিল।"WINDHAM, William (c.1674-1730), of Earsham, Norf". History of Parliament Online. Retrieved 11 May 2019. থাম্ব|ইয়ারশাম হল ১৭২২ সালের ব্রিটিশ সাধারণ নির্বাচনে, উইন্ডহ্যামকে সাডবারির সংসদ সদস্য হিসেবে পুনর্নির্বাচিত করা হয়। ১৭২৬ সালে তিনি চেলসি হাসপাতালের লেফটেন্যান্ট-গভর্নর হিসেবে পদ লাভ করেন এবং 'চাকুরিতে তার দুর্ভোগের কারণে' তার বেতন ২০০ পাউন্ড থেকে ৪০০ পাউন্ডে উন্নীত করা হয়। ১৭২৭ সালের ব্রিটিশ সাধারণ নির্বাচনে তিনি অ্যালডেবার্গে স্থানান্তরিত হন যেখানে ট্রেজারি সুদের ভিত্তিতে তাকে এমপি হিসেবে পুনর্নির্বাচিত করা হয়।"WINDHAM, William (c.1674-1730), of Earsham, Norf". History of Parliament Online. Retrieved 11 May 2019.  উইন্ডহ্যাম ১৭৩০ সালের ২২ এপ্রিল মারা যান, দুই ছেলে উইলিয়াম, এমপি এবং জন, পরে জন উইন্ডহ্যাম-বোয়ার এবং এক মেয়ে ক্যাথারিন রেখে যান, যিনি বুঙ্গেতে অ্যাপোথেকারির ছেলের সাথে পালিয়ে গিয়েছিলেন।  ইয়ারশামের অল সেন্টস চার্চে পারিবারিক স্মৃতিস্তম্ভ রয়েছে।   বহিঃসংযোগ    ন্যাশনাল ট্রাস্ট কালেকশনস গডফ্রে নেলারের লেখা কর্নেল উইলিয়াম উইন্ডহ্যাম অফ ইয়ারশাম (১৬৭৪-১৭৩০)  তথ্যসূত্র     বিষয়শ্রেণী:গ্রেট ব্রিটেনের সংসদ সদস্য ১৭২৭-১৭৩৪ বিষয়শ্রেণী:গ্রেট ব্রিটেনের সংসদ সদস্য ১৭২২-১৭২৭ বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:১৭৩০-এ মৃত্যু বিষয়শ্রেণী:১৬৭০-এর দশকে জন্ম
কিং খালিদ বিশ্ববিদ্যালয়, সৌদি আরবের আবহায় অবস্থিত একটি সরকারি বিশ্ববিদ্যালয়। ১৯৯৮ সালে প্রতিষ্ঠিত, ইমাম মোহাম্মদ ইবনে সৌদ ইসলামিক বিশ্ববিদ্যালয় এবং কিং সৌদ বিশ্ববিদ্যালয়ের স্যাটেলাইট ক্যাম্পাসগুলিকে একটি সত্তায় একীভূত করার মাধ্যমে বিশ্ববিদ্যালয়টি প্রতিষ্ঠিত হয়েছিল। ১৯৭৫ থেকে ১৯৮২ সাল পর্যন্ত সৌদি শাসক বাদশাহ খালিদ বিন আব্দুল আজিজের নামে এর নামকরণ করা হয়েছে।   আরো দেখুন    সৌদি আরবের বিশ্ববিদ্যালয় এবং কলেজের তালিকা   তথ্যসূত্র   বিষয়শ্রেণী:১৯৯৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:সৌদি আরবের বিশ্ববিদ্যালয় ও মহাবিদ্যালয় বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:১৯৯৮-এ সৌদি আরবে প্রতিষ্ঠিত বিষয়শ্রেণী:কিং খালিদ বিশ্ববিদ্যালয়
800px|center|thumb|বাংলা উইকিপিডিয়া জাতীয় কর্মশালা @ হিজলি কলেজ ইভেন্টের পোস্টার thumb|400 px|হিজলি কলেজে অনুষ্ঠিত হয় 'বাংলা উইকিপিডিয়া জাতীয় সেমিনার এবং কর্মশালা', পশ্চিম মেদিনীপুর সোমবার, ২৮শে সেপ্টেম্বর, ২০১৫. এটা উইকিমিডিয়া ভারতের কলকাতার কমিউনিটি সহযোগিতায় বাংলা, হিজলি কলেজ, দপ্তর দ্বারা সংগঠিত হয়েছিল. কলেজ থেকে প্রায় ১৫০ ছাত্র তিন ঘন্টা সময়কাল সেমিনারে অংশগ্রহণ করেন এবং ২০ ছাত্র দেড় ঘন্টা সময়কাল কর্মশালায় অংশগ্রহণ করেন. thumb|400 px|বাংলা উইকিপিডিয়া জাতীয় সেমিনার এবং কর্মশালা, হিজলি কলেজ. thumb|400 px|হিজলি কলেজ  মূল অনুষ্ঠান ও শিরোনাম:  জাতীয় স্তরের আলোচনাচক্র ও কর্মশালা আলোচনাচক্র:       ভাষা সাহিত্যচর্চায় বাংলা উইকিপিডিয়া কর্মশালা :           কেমন করে বাংলা উইকিপিডিয়ায় লিখবেন ও সম্পাদনা করবেন                                                            তারিখ: সোমবার, ২৮শে সেপ্টেম্বর, ২০১৫ শুরু: সকাল ১১:০০ আয়োজক :  বাংলা বিভাগ, হিজলি কলেজ, পশ্চিম মেদিনীপুর, পশ্চিমবঙ্গ স্থান : হিজলি কলেজ সভাকক্ষ ও কম্পিঊটর ল্যাব  আলোচক ও কর্মশালা পরিচালক:  অতনু সাহা, অধ্যাপক, যাদবপুর বিশ্ববিদ্যালয় সুজিত পাল, অধ্যাপক, বিদ্যাসাগর বিশ্ববিদ্যালয় অনুপ সেন,অধ্যাপক, জামশেদপুর ওর্কার্স কলেজ বিশ্বরূপ গাঙ্গুলী, উইকিপিডিয়ান         সুকান্ত পাল, উইকিপিডিয়ান ও তন্ময় বীর,অধ্যাপক,  সরশুনা কলেজ যোগাযোগ : ড. তন্ময় বীর, অধ্যাপক, বাংলা বিভাগ, [সরসুনা কলেজ]  অংশগ্রহণ  Dr. Bir (আলাপ) ১৯:০৯, ১৯ সেপ্টেম্বর ২০১৫ (ইউটিসি)      উন্মুক্ত Sukanta Pal (আলাপ)  ব্লগ ব্লগ দেখতে :  এখানে ক্লিক করুন। পোস্টার  পোস্টার দেখতে :  এখানে ক্লিক করুন।   অংশগ্রহণ করলেন :  Dr. Bir (আলাপ) ১৯:০৯, ১৯ সেপ্টেম্বর ২০১৫ (ইউটিসি)   Sukanta Pal (আলাপ)  অতনু সাহা  কাজল সেন   সুজিত পাল  গ্যালারি
ইগতিসাব (বলপূর্বক কোন কিছু আদায় করা) বা জিনা-আল-জিবর শব্দ দুটি আরবি ভাষায় ধর্ষণ অর্থে ব্যবহৃত হয়। ইসলাম ধর্ষণ বা বলপূর্বক যৌন হয়রানিকে অনুমোদন করে না। ইসলামে এটি একটি বড় পাপ। ইসলামে এটি হিরাবাহ বা রাহাজানি শ্রেণীর অন্তর্ভুক্ত।   ইসলামী উৎস  এ সম্পর্কে আবু দাউদে মুহাম্মাদের সময়কালের একটি ঘটনা এবং মুয়াত্তা ইমাম মালিক গ্রন্থে প্রাথমিক সময়ের দুজন খলিফার দুটি বিচারকার্যের ঘটনার কথা উল্লেখ করা হয়েছে।  এগুলো হল:   ফিকহ  তাই হাদিসের বিবৃতি অনুযায়ী অধিকাংশ আইনবিদের বক্তব্য হল, ধর্ষকের শাস্তি হল মৃত্যুদণ্ড। তবে কিছু আধুনিক আইনবিদ মনে করেন, ধর্ষকের শাস্তি একজন জিনাকারীর মতই, অর্থাৎ ধর্ষক বিবাহিত হলে তার শাস্তি মৃত্যুদন্ড এবং অবিবাহিত হলে তাকে একশত বেত্রাঘাত প্রদান এবং এক বছরের জন্য নির্বাসন দিতে হবে: এবং উভয় ক্ষেত্রেই শাস্তি জনসম্মুখে প্রদান করতে হবে। ধর্ষিতাকে কোন প্রকার শাস্তি দেয়া হবে না, কারণ ধর্ষিতাদের সাধারণত প্রতিরোধ ক্ষমতার দিক থেকে দুর্বল হয়ে থাকেন।  ইমাম মালিক সহ বেশ কিছু ইসলামী পণ্ডিত আরও বলেন যে ঐ ব্যক্তির উক্ত মহিলাকে মোহর দিতে হবে। :  আল-শাফায়ি, আল-লায়িস উক্ত দৃষ্টিভঙ্গিরর সঙ্গে ঐকমত্য্য দেখিয়েছেন এবং আলী ইবনে আবি তালিবও একই রকম মতামত দিয়েছেন। আবু হানিফা এবং আস-সাওরি দাবি করেন যে, হুদুদ শাস্তি দিতে হবে কিন্তু ধর্ষক মোহর দিতে বাধ্য নয়। যাই হোক, আলেমগণ সকলেই এ বিষয় একমত যে, ধর্ষককে হুদুদ আইনের অধীনে শাস্তি দিতে হবে, যদি তাঁর বিরুদ্ধে পরিষ্কার তথ্য প্রমাণ খুঁজে পাওয়া যায় অথবা যদি সে অপরাধ স্বীকার করে এবং ধর্ষিত মহিলাকে কোন শাস্তি দেয়া হবে না। ধর্ষণের মামলায়, চারজন প্রত্যক্ষদর্শী সাক্ষীর প্রয়োজন হতে পারে, কিন্তু সেটি সকল পরিস্থতিতিতে প্রযোজ্য নয়। যদি ধর্ষক তাঁর অপরাধ স্বীকার করে তখন চারজন সাক্ষীর প্রয়োজন হবে না। কোন কোন ক্ষেত্রে এধরনের অপরাধ স্বীকার বাতিল বলে গণ্য হয় এবং সাক্ষীর আবশ্যকতা আবার পুনর্বহাল হতে পারে। যদি কোন প্রমাণ নাই পাওয়া যায় অথবা আসামী যদি দোষ নাই স্বীকার করে অথবা চারজন সাক্ষী না পাওয়া যায়, তখন বিচারক ধর্ষককে এমন কোন শাস্তি দিতে পারেন যেটি তাকে এবং তাঁর মত অন্যান্যদেরকে এধরনের কাজে লিপ্ত হওয়া থেকে নিরুৎসাহিত করবে এবং বিরত রাখবে। এক্ষেত্রে বর্তমানে আলেমগণ রায় দেন যে, চারজন সাক্ষী ও ধর্ষকের স্বীকারোক্তি এসব প্রমাণ যদি না মিলে তখন আধুনিক ডিএনএ টেস্ট, সিসিটিভি ক্যামেরা ফুটেজ, মোবাইল ভিডিও, ধর্ষিতার বক্তব্য, ধর্ষণের আলামত ইত্যাদি বিষয় ধর্ষণের প্রমাণ হিসেবে গণ্য হবে। ধর্ষণের অভিযোগকারী মহিলা থেকে যদি, ধর্ষণের সময় আর্তনাদ বা সাহায্যের জন্য চিৎকারের শব্দ শুনতে পাওয়া যায়, তবে নিযুক্ত কাজি উক্ত ঘটনাকে একটি শক্ত প্রমাণ হিসেবে ব্যবহার করতে পারবেন যা নির্দেশ করে যে, পুরুষটি উক্ত মহিলাকে জোর করেছিল বা তাঁর উপর শক্তি প্রয়োগ করেছিল। ধর্ষণের অভিযোগকারী যদি অভিযোগটি প্রমাণ করতে ব্যর্থ হয়, তবে তা মিথ্যা অভিযোগ বলে গ্রহণ করা হবে, যার শাস্তি হল বেত্রাঘাত।Peters, R, "Zinā or Zināʾ" in the Encyclopaedia of Islam (second edition) edited by P. Bearman, Th. Bianquis, C.E. Bosworth, E. van Donzel, W.P. Heinrichs (Brill Online).   আরও দেখুন   জিনা#ধর্ষণ  ইসলামিক যৌন আইনশাস্ত্র#ধর্ষণ   তথ্যসূত্র   বিষয়শ্রেণী:ইসলামী অপরাধ আইনশাস্ত্র বিষয়শ্রেণী:ইসলামে যৌনতা বিষয়শ্রেণী:ফৌজদারি বিচারের ইতিহাস বিষয়শ্রেণী:ধর্মে শাস্তি বিষয়শ্রেণী:ধর্ষণ
পুষ্পিতা পপি  হচ্ছেন একজন বাংলাদেশী মডেল ও অভিনেত্রী। ২০১৪ সালে মনতাজুর রহমান আকবর পরিচালিত আগে যদি জানতাম তুই হবি পর চলচ্চিত্রে অভিনয়ের মাধ্যমে তার চলচ্চিত্র শিল্পে অভিষেক ঘটে।  প্রারম্ভিক জীবন পুষ্পিতা পপি চাঁদপুরের পশ্চিম হাটিলা ইউনিয়নের নিশ্চিন্তপুর গ্রামে জন্মগ্রহণ করেন। তার বাবা নুরুল হক, হচ্ছেন সুহিলপুর ফাজিল মাদ্রাসার একজন শিক্ষক। তার শৈশবকাল কেটেছে নানার বাড়িতে, সেখানে সুহিলপুর উচ্চ বিদ্যালয় থেকে উচ্চমাধ্যমিক উত্তীর্ণ হন তিনি। দুই ভাই ও তিন বোনের মধ্যে তিনি সবার বড়।  কর্মজীবন পুষ্পিতা পপি ২০১৪ সালে মনতাজুর রহমান আকবর পরিচালিত আগে যদি জানতাম তুই হবি পর চলচ্চিত্রে অভিনয়ের মাধ্যমে চলচ্চিত্র শিল্পে তার অভিষেক ঘটে। যদিও তার অভিনীত প্রথম চলচ্চিত্র একই পরিচালকের তোমাকে ভালোবেসে আমি দিওয়ানা, যা এখনো নির্মাণাধীন। পরবর্তীতে তিনি আরো একাধিক চলচ্চিত্রে অভিনয় করেন।  পপি প্রথমে সিনেমা পরিচালক মনতাজুর রহমান আকবর-এর সঙ্গে এক বন্ধুর জন্মদিনের অনুষ্ঠানে একটি রেস্টুরেন্টে দেখা করেন। আকবর তাকে তার নতুন ছবিতে অভিনয়ের প্রস্তাব দেন। পুষ্পিতা সেই প্রস্তাব গ্রহণ করেন এবং তার প্রথম চলচ্চিত্র আমি আমি দিওয়ানাতে অভিনয় করেন। এরপর তিনি আরও কয়েকটি ছবিতে কাজ করেন। বিদ্যুৎ এবং ঠাকুর ২০১৯ সাল পর্যন্ত মুক্তি পায়নি। পুষ্পিতা পপি সংগীতনাট্য ও মিউজিক ভিডিওতেও অভিনয় করেছেন, যেখানে শাকিব খান এবং বাপ্পি চৌধুরী প্রধান চরিত্রে ছিলেন, আর তার বিপরীতে ছিলেন কাজী মারুফ।   চলচ্চিত্রের তালিকা   বছর চলচ্চিত্র ভূমিকা পরিচালক টীকা ২০১৪  আগে যদি জানতাম তুই হবি পর  পুষ্পিতা পপি  মনতাজুর রহমান আকবর  মুক্তিপ্রাপ্ত প্রথম চলচ্চিত্র  ২০১৮  পাংকু জামাই    পুষ্পিতা পপি  আবদুল মান্নান    ২০১৮  ধূসর কুয়াশা    পুষ্পিতা পপি  উত্তম আকাশ    তথ্যসূত্র  বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বাংলাদেশী অভিনেত্রী বিষয়শ্রেণী:বাংলাদেশী নারী মডেল বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:চাঁদপুর জেলার অভিনয়শিল্পী বিষয়শ্রেণী:চাঁদপুর জেলার ব্যক্তি